Manitoba/fe
Manitoba as ian faan dön tjiin prowinsen faan Kanada. At prowins leit uun a maden faan't lun. Uun a nuurd leit Nunavut Teritoorium, uun a nuurduast Hudson Bocht, uun a süüduast Ontario, uun a süüd dön Ferianigt Stooten an uun a waast Saskatchewan. Det hee 1.383.765 lidj (2021). At hoodsteed faan't prowins as Winnipeg.

Geografii
Manitoba as det füftletjst prowins uun Kanada. At prowins as tausis grater üüs Tjiisklun. Det leit twesken 60° an to 49° faan a nuurd tu a süüd an twesken 89° an 102° faan a uast tu a waast.

Lunskap

Uun a süüdwaast faan Manitoba as gäärslun (üüb Ingelsk an Fraansöösk prairies). 

At prowins hee tau sköölen faan berger:
 Dön Peminba Berger, wat uun a süüd faan't prowins stun.
 Det Manitoba Escarpment, wat fjauer onersköölen faan berger hee: trii diarfaan san uun Manitoba, dön Riding Berger, dön Duck Berger, an dön Porcupine Berger. De huuchst ponkt uun't prowins, Baldy Mountain (832 m), stäänt uun dön Duck Berger.

Dön wichtigst struumer uun't prowins san de Red Struum, de Assiniboine Struum, de Nelson Struum, an de Churchill Struum. 

Dön fjauer gratst sian uun't prowins san de Winnipeg-sia, de Winnipegosis-sia, de Manitoba-sia an de Cedar-sia.

Kliima

Manitoba hee uun a nuurd en subpolaar kliima. Uun a nuurd san wontern lung an uu so kul. A somern san kort mä ei föl rin. Uun a süüd hee't prowins en fochtig kontinentaalkliima. At jaft do tornaados.

Steeden
Dön tjiin gratst steeden uun't prowins san:

Befölkring

Spriiken
Woods Cree (Nīhithawīwin) an Swampy Cree (Nêhinawêwin), spriikwiisen faan det Cree Spriik, wurd uun a nuurd faan't prowins snaaket.

Histoore
Manitoba wurd de 15. Jüüle 1870 en prowins faan Kanada. Tuföören wiar det dial faan det britisk kolonii Rupert's Land.

Kwelen

Prowins uun Kanada
Manitoba